Ramune

Ramune er en japansk brus. Den ble introdusert i 1884 i Kobe av Alexander Cameron Sim. Navnet kommer av ordet limonade, ettersom den opprinnelige brusen var basert på limonade. Den ble fort en suksess etter at den ble vist frem i Mainichi Shimbun, hvor det ble hevdet at den motvirket kolera.

Drikken selges som regel i en glassflaske, hvis åpning holdes lukket av en klinkekule som må dyttes ned for å åpne flasken. Denne formen for flaske var tidligere vanlig for andre brustyper, men siden er Ramune og indisk Banta de få igjen som fortsatt bruker flaskeformen.

Drikken ble opprinnelig solgt med sitronsmak, men siden selges den i over 30 forskjellige varianter, blant annet jordbær, appelsin, blåbær og banan.

Referanser

Eksterne lenker 
 

Japansk drikke
Sitronbrus
Introduksjoner i 1884